RESOLUCIÓN do 6 de outubro de 2022 pola que se publica a modificación do plan de estudos de graduado ou graduada en Comunicación Audiovisual.
Universidade da Coruña — III. Outras disposicións — 24/10/2022

O plan de estudos do título de graduado ou graduada en Comunicación Audiovisual pola Universidade da Coruña foi publicado pola Resolución do 9 de abril de 2010 no
Boletín Oficial del Estado
(BOE) do 26 de abril, unha vez establecido o carácter oficial do título por Acordo do Consello de Ministros do 30 de outubro de 2009, publicado mediante a Resolución da Secretaría Xeral de Universidades do 13 de novembro de 2009 no BOE do 5 de xaneiro de 2010.
A Universidade da Coruña presentou unha solicitude de modificación do plan de estudos do grao en Comunicación Audiovisual que obtivo o informe favorable da Axencia para a Calidade do Sistema Universitario de Galicia (ACSUG) o día 10 de xuño de 2021.
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de graduado ou graduada en Comunicación Audiovisual pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2021/22.
A Coruña, 6 de outubro de 2022
Código RUCT: 2501014.
Plan de estudos que se inicia no curso 2021/22.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento a que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Mencións do título.
O título de graduado ou graduada en Comunicación Audiovisual pódese obter sen mención ou coas mencións que se indican a seguir:
– Mención en Comunicación Audiovisual Multiplataforma.
– Mención en Contidos 3D.
4. Contido do plan de estudos.
4.1. Créditos de formación básica: distribución por materias e ramas de coñecemento.
4.2. Contido do plan de estudos por módulo.
4.3. Contido do plan de estudos por curso académico.
Primeiro curso.
Segundo curso.
Terceiro curso.
Cuarto curso.
Disciplinas optativas de mención.
O alumnado que desexe obter unha das mencións terá que cursar, polo menos, 3 das 4 disciplinas optativas da mención e realizar o traballo de fin de grao orientado á mesma. Poderán cursar unha disciplina optativa que non pertenza á mención. No caso de que a disciplina optativa que non corresponde á mención elixida fose a materia de Prácticas, o plan formativo desta será tamén acorde coa mención elixida.
Con esta configuración, o alumnado, para obter unha mención, haberá de cursar, en dita mención, un mínimo de 36 créditos ECTS (enténdase no caso de non cursar unha disciplina optativa da súa mención e o traballo de fin de grao orientado á mesma) e un máximo de 42 ECTS (enténdase no caso de que todas as disciplinas optativas elixidas sexan as da súa mención e o traballo de fin de grao orientado á mesma).
A adecuación do traballo de fin de grao ás mencións, así como á das prácticas, será validada polas comisións correspondentes dependentes da Comisión Académica do Centro.
O alumnado que non cursase as disciplinas necesarias e o traballo de fin de grao para obter unha das mencións anteriores obterán o título sen mención.
A unidade temporal de todas as disciplinas é cuadrimestral, e en cada curso existe un equilibrio de créditos entre o 1º e o 2º cuadrimestre.
5. Condicións de terminación.
O alumnado deberá superar 240 créditos ECTS, distribuídos como se indica no punto 2, para obter o título de graduado ou graduada en Comunicación Audiovisual pola Universidade da Coruña.